text: Bar udsat for hærværk
  17 april 2016 kl. 13.51
  Natten til søndag blev GranBar i Horsens udsat for hærværk. Det ærgrer personalet, at nogen kan finde på at ødelægge barens udendørs oase. 
  - Hjælp, del, spred ordet.
  Sådan lyder det i en facebookopdatering fra GranBar søndag.
  Klokken 04.08 natten til søndag begik to hætteklædte mænd hærværk på syv store blomsterkrukker, der stod udenfor baren på Søndergade i Horsens.
  - Vi ærgrer os over, at man ikke kan få lov til at præge bybilledet uden et par sørgelige personer skal komme i vejen, lyder det i facebookopdateringen.
  Nu håber personalet, at folk vil rette henvendelse, hvis de kender noget til sagen.
  - Vi er allerede ved at finde nye krukker og åbner selfølvfølgelig i morgen i nye klæder. Vi belønner eventuelle henvendelser, der kan lede os i retningen af de skyldige, med vores findeløn = Tapas for 10 gæster. Send meget gerne en besked til os her på facebook eller skriv en kommenter, lyder opfordringen i facebookopdateringen.
  
  